આવી જ એક અન્ય વાતચીતમાં એક એજન્ટે કહ્યું કે ભાઇજાનને કહી દેજો કે હું માછલી ખાવ છું. આ વાતચીતને ડિકોડ કરતા જાણવા મળ્યું કે આઇએસઆઇ ઓફિસરને કહી દેજો કે હું વોરશીપની જાણકારી મોકલી ચૂક્યો છું. વધુ એક કોડ હાલમાં જ જેસલમેરથી પકડાયેલા એજન્ટ દ્વારા જાણવા મળી હતી. આ એજન્ટ પહેલા તો હવામાન અંગે વાત કરતો વારંવાર કહેતો અહીં વરસાદ પડે છે, ગરમી કે પછી ઠંડી છે. ડિકોડ પછી ખબર પડી કે વરસાદ એટલે એરફોર્સ, ઠંડી એટલે બીએસએફ અને હોટ એટલે સેના તેમ અર્થ થાય છે.